Vinoba Bhave
Store norske leksikon,Samfunn,Samfunnsfag,Sosiologi,Sosiologer
Vinoba Bhave var en indisk sosialreformator. Han kom tidlig under innflytelse av Mahatma Gandhi og ble en av hans nærmeste medarbeidere. Flere ganger ble han fengslet av britene for sin ikkevoldelige motstand mot kolonistyret.
I flere år vandret Bhave til fots gjennom India og arbeidet for en jordreform. I 1951 startet han den såkalte Bhudan Yajna, jordgave-bevegelsen, som går ut på å få større jordeiere til å dele med de jordløse. Flere millioner dekar er blitt gitt bort på denne måten, selv om de ikke alltid har blitt effektivt overdratt til nye brukere. Bevegelsen har ikke minst stor psykologisk betydning. Les mer i Store norske leksikon sosiologi Indias historie Mahatma Gandhi ikkevold